Adresse

FURESØKVARTERETS GRUNDEJERFORENING

#  Februar 2023

#### Indkaldelse til

#### GENERALFORSAMLING 2023

Der indkaldes hermed til generalforsamling i Furesøkvarterets Grundejerforening **onsdag d. 22. marts 2023 kl. 19 i Virum Hallerne, mødelokale 1,2,3**.

Bestyrelsens beretning om virksomheden i 2022 samt regnskabet for 2022 og budgettet for 2023 bliver lagt på foreningens hjemmeside ([www.furesoekvarteret.dk](http://www.furesoekvarteret.dk)) i begyndelsen af marts, hvor de kan ses og downloades. Såfremt et eller flere af disse dokumenter ønskes fremsendt som mail, kan dette klares ved at man henvender sig til foreningens formand: formand@furesoekvarteret.dk Dokumenterne kan også fås udprintet hos formanden.

Regnskabet for 2022 viser god overensstemmelse med budgettet på de fleste poster. Indtægterne blev knapt 10.000 kr. mindre end forventet på 239.300 kr., mens udgifterne på 451.290 kr. blev godt 30.000 kr. højere end forventet. Det gav et underskud på 211.990 kr.

De lavere indtægter skyldes, at afregningen for salget af jubilæumsbogen i 2022 på forventede 15.000 kr. først kommer til foreningen sidst på foråret 2023. De større udgifter skyldes hovedsageligt en ekstraudgift for produktionen af jubilæumsbogen på 15.000 kr. og en ekstraudgift på den ”dobbelte” generalforsamling på knapt 10.000 kr.

Saldoen ved årsskiftet var på 141.332 kr.

Dagsordenen for generalforsamlingen findes på omstående side. Læg især mærke til dagsordenens pkt. 7 – hvor der også bydes på et glas Cava og ”lidt sødt til ganen”

Med venlig hilsen

Bestyrelsen for Furesøkvarterets Grundejerforening

**Dagsorden for generalforsamlingen onsdag d. 22. marts 2023 kl. 19 i Virum Hallerne, mødelokale 1,2,3.**

1. **Valg af dirigent.**
2. **Bestyrelsens beretning.**

Beretningen lægges primo marts på [www.furesoekvarteret.dk](http://www.furesoekvarteret.dk) eller kan fås udprintet hos formanden.

1. **Fremlæggelse og godkendelse af regnskab 2022 og budget 2023.**

Regnskab og budget lægges også på [www.furesoekvarteret.dk](http://www.furesoekvarteret.dk) primo marts eller kan fås udprintet hos formanden.

**4. Indkomne forslag**

Der er ikke indkommet nogle forslag

**5. Fastsættelse af kontingent.**

Bestyrelsen ønsker at fastholde det nedsatte kontingent på 350 kr. i forenings året 2023, idet udgifterne til vinterforanstaltninger i årets første tre måneder har været ekstraordinære høje. Generalforsamlingen anmodes om at godkende denne beslutning.

Når vinterforanstaltninger og vejvedligehold bortfalder i og med at hovedparten af kvarterets veje bliver kommunale pr. 1.4.2023 vil det til næste år blive muligt at nedsætte kontingentet yderligere.

**6. Valg til bestyrelse og af revisorer.**

I henhold til lovene skal kassereren, to bestyrelsesmedlemmer og to suppleanter på valg i år. Alle – på nær Torkel Jeppesen – fra den nuværende bestyrelse har erklæret sig villige til genvalg. Se nedenfor:

* Kasserer Heidi Nordtorp
* Bestyrelsesmedlem Birgitte Møllgaard
* Bestyrelsesmedlem Torkel Jeppesen – ønsker ikke genvalg. Bestyrelsen foreslår i stedet valg af Finn Olsen
* Suppleant Janne Stürup
* Suppleant Susanne Hjernøe

Bestyrelsen har således sikret, at der er kandidater til alle bestyrelsespladserne og til posten som kasserer.

**7. Debat og ideudvikling i plenum**

I bestyrelsens beretning er fremlagt et forslag til foreningens fremtidige virke i lyset af at kommunen overtager vinterforanstaltninger og vejvedligeholdelse på hovedparten af Furesøkvarterets veje pr. 1.4.2023.

Til dette pkt. på dagsordenen serveres cava og lidt sødt til ganen.

**8. Eventuelt.**